อยากจะถามค่ะว่ากินยาแผงที่3ช้า จะเป็นอะไรไหมคะ ซื้อยาจากในเน็ตแล้วมาส่งช้าเลยต้องรอของค่ะ เว้น7วันครบแล้วแต่ของยังมาไม่ถึงเลยต้องรอ3-4วันค่ะ ต้องทำยังไงดีคะ
สวัสดีค่ะ หากทานยาคุมกำเนิดครบ 21 เม็ด และเว้นระยะครบ 7 วันแล้ว แต่ยังไม่ได้เริ่มทานแผงใหม่ ประสิทธิภาพในการป้องกันการตั้งครรภ์ก็จะหมดลงแล้ว ดังนั้น นับตั้งแต่เว้นระยะการทานยาครบ 7 วัน ก็ควรงดการมีเพศสัมพันธ์ หรืออาจใช้ถุงยางอนามัยไปก่อน และเมื่อได้ยาคุมแผงใหม่มาแล้ว ก็ให้เริ่มทานได้เลย เพียงแต่ควรงดการมีเพศสัมพันธ์ต่อไปอีกจนกว่าจะทานยาคุมต่อเนื่องไปอย่างน้อย 7 เม็ด เพื่อให้ยาคุมแผงใหม่นี้ ได้เริ่มออกฤทธิ์ก่อนค่ะ